Klipgooiery by Worcester geïsoleerde voorval | Netwerk24
Deur Charné Kemp 26 Desember 2019 18:50
Dié voertuig is glo tussen Worcester en Robertson met klippe gegooi. Foto: Facebook
Die klipgooiery Donderdagoggend tussen Worcester en Robertson was volgens die polisie ’n geïsoleerde voorval.
Maritza Cilliers het motoriste op Facebook gewaarsku dat mense langs die Robertson-pad by die Roodewal-woonstelle klippe na motors gooi. Volgens haar inskrywing het sy twee motors gesien waarvan die windskerm en venster aan die bestuurder se kant stukkend was.
Kol. Andrè Traut, provinsiale polisiewoordvoerder, sê die omstandighede word ondersoek.
“Ons ondersoek ’n saak van kwaadwillige saakbeskadiging nadat ’n voertuig omstreeks 09:00 met klippe bestook is.
“Niemand is in hegtenis geneem nie. Ons lede is in die gebied, maar geen verdere voorvalle is aangemeld nie. Dit word as ’n alleenstaande voorval beskou.”
Meer oor: Worcester | Robertson | Polisie
Huishulp vroeg volgende jaar weer in hof oor moord
Brand by asgate smeul al dae